
ABSTRACT. New and formerly proposed names for the main topographic submarine 
features in the Catalano-Balearic Sea are listed below. The list numbers corresponds with 
those on the chart. 


RÉSUMÉ. Plusieurs toponymes sont proposés pour les éléments bathymorphologiques 
de la Mer Catalano-Baléare découverts récemment, lesquels s'ajoutent á ceux qui avaient 
été proposés précédemment. La liste compléte de ces toponymes est numerotée et ces nu- 
méros se rapportent á ceux qui figurent sur la carte ci-jointe. 


RESUMEN. Se proponen nuevos topónimos para los elementos batimorfológicos del 
Mar Catalano-Balear recién descubiertos. Se recogen, asimismo, los topónimos que ya ha- 
bían sido fijados anteriormente. La numeración del mapa batimétrico adjunto corresponde a 
la de la lista de nombres. 


INTRODUCCIÓ 


Paral-lelament amb l'augment de la documentació batimétrica referida al 
marge continental dels Paisos Catalans en particular, i, en general, a tota la 
Mediterránia, ha sorgit la necessitat d'establir una toponímia dels principals 
elements morfològics de l'àmbit submarí descoberts i cartografiats recentment. 

Des de les primeries de la centúria ja hi ha hagut científics i geògrafs 
preocupats per l'assignació d'una terminologia adient i unificada, és a dir, uni- 
versalment acceptada, per als elements morfològics més remarcables dels fons 
marins (KRUMMEL, 1910; MURRAY i HJORT, 1912, BEAL et al., 1966; 


170 M. CANALS, J. SERRA, ORIOL RIBA 


EMERY i UCHUPI, 1966; HEEZEN i HOLLISTER, 1971, i altres). Pel que 
fa a la Mediterránia occidental, mereix de destacar-se la nova proposició de 
toponímia de VANNEY i GENNESSEAUX (1979), la qual ja ha estat recolli- 
da parcialment a la primera edició de la Carta Batimétrica Internacional de la 
Mediterrània (CBIM) i a d'altres articles de divulgació (RIBA et al., 1976, 
GARRET, 1982). 


LA "CARTA BATIMÈTRICA INTERNACIONAL DE LA MEDITERRÀ- 
NIA" (CBIM) 


En els darrers anys la tasca de confeccionar una carta batimètrica detalla- 
da de tota la Mediterrània ha rebut una embranzida considerable. 1 tant ha 
estat així que, en el darrer "Congrés-Assemblea Plenària de la Comissió Inter- 
nacional per a l'Estudi Científic de la Mediterrània" (C.I.E.S.M.), celebrat a 
Cannes (França) durant el mes de desembre de 1982, hom féu la presentació 
de l'esmentada Carta Batimètrica Internacional de la Mediterrània (CBIM) a es- 
cala 1: 1.000.000, en projecció Mercator i a 380 de latitud. La CBIM consta de 
vuit fulls referits estrictament a la batimetria, ultra d'altres cartes (encara en 
procés d'elaboració) que comprendran diferents aspectes d'interès geològic 
(magnetometria, gravimetria, sismicitat, mapes d'isòbates del Messinià, i de ta- 
xes de sedimentació actuals). 

L'antecessora immediata de la CBIM fou la Carta Batimètrica de la Mar 
Mediterrània a escala 1: 2.849.300 de CARTER et al. (1971). 


EL MARGE CONTINENTAL DELS PAÍSOS CATALANS 


Les proposicions relatives a la toponímia del marge continental dels Paisos 
Catalans fetes per VANNEY i GENNESSEAUX (1979) admeten, però, algu- 
na rectificació i nombroses addicions. Amb aquestes i damunt la base batimè- 
trica de la CBIM, a la qual hem fet lleugeres modificacions, hom pretén de 
deixar establerta i fixada la toponímia del marge continental del Paisos Cata- 
lans, cosa que és de tot punt desitjable de cara a les futures edicions de la 
CBIM i de qualsevol altra carta batimètrica, article científic o llibre (GEN- 
NESSEAUX, com. pers.). Pretenem també de clarificar l'actual desordre de 
noms emprats pels diferents autors. 

Constitueix, doncs, el cos d’aquesta nota una carta batimètrica a escala 
original de 1: 1.000.000, reduida a un terç, on són posats en evidència, amb 
llurs noms corresponents, els principals elements batimorfológics del marge 
continental de la Mar Catalano-Balear. 

Cal dir, però, que el nombre d'elements batimorfològics coneguts, i espe- 
cialment el dels monts i doms, anirà augmentant a mesura que s'estengui l'ús 
de les tècniques de cartografia submarina més modernes, i encara més quan 
hom apliqui les millores que sens dubte experimentaran. En aquest sentit és 
particularment il-lustratiu el fet que la darrera carta batimètrica del ventall 
pregon del Roine (ORSOLINI et al., 1981-82), feta amb el “sea-beam” i amb 
isòbates de 20 m d'equidistància, ha palesat l'existència de més de 70 doms en 
una àrea (41° 40' / 40° i 6°10 / 5% 10”) on els treballs anteriors sols n'havien 
enregistrat una vintena. A tots els elements batimorfològics rellevants que hom 
vagi descobrint caldrà, doncs, assignar-los un nom, bé individualment, bé per 
grups, en funció de la seva distribució i magnitud. La proposició de toponímia 
de la Mar Catalano-Balear i dels seus marges continentals que presentem no 
clou, doncs, la qüestió, que roman oberta, cal esperar que, paral-lelament amb 
el descobriment de nous elements batimorfològics, anirà creixent el nombre de 
topònims. 


LA CARTA BATIMÈTRICA DEL MARGE CONTINENTAL DELS PAÏ- 
SOS CATALANS 


Abans de la presentació de la CBIM la documentació batimètrica del mar- 
ge continental dels Paisos Catalans o bé era fragmentària o bé mancava de la 
precisió que actualment requereixen -els estudis oceanogràfics. Així, al llarg 
dels anys ha anant apareixent un bon nombre de cartes batimètriques de la 
Mediterrània occidental de conjunt (“Institut Océanographique de Monaco”, 
1952, BOURCART i MENARD, 1959, BOURCART, 1960, PIERROT, 1969, 
RYAN, 1969, IFP i CNEXO, 1974, MAUFFRET, 1977, BELLAICHE et al., 
1980; cartes de "l'Instituto Hidrográfico de la Marina" i d'altres organismes 
semblants dels diferents paisos costaners) i també un gran nombre de cartes 
batimètriques fragmentàries (sovint extretes d'alguna de les cartes generals) 
que reflecteixen la batimetria d'àrees petites i que acompanyaven alguns treba- 
lls geològics, biològics i geogràfics d'especialitats diverses, entre els de caire 
geològic esmentem AGARATE et al. (1967), MONACO (1972), GOT (1973), 
RÍOS (1975), RIBA (1976), SERRA (1976 i 1981), STANLEY et al. (1976), 

GOT et al. (1979), KELLING et al. (1979), SERRA et al. (1979), CANALS 
(1980). També han estat publicades, peró, algunes cartes que no tenen aquest 
caràcter de complement d'altres estudis, sinó que gaudeixen d'entitat pròpia 
(LEENHARDT, sense data, GENNESSEAUX i VANNEY, 1979). Aquest 
darrers autors (Gennesseaux i Vanney) presentaren una carta batimètrica de la 
conca algero-balear a escala 1: 750.000 amb una qualitat que fins fa poc no 
havia estat superada, ni tan sols per la CBIM. La carta de Gennesseaux i Van- 
ney és dividida en vuit fulls, dels quals els números 4, 6 i 8 són els que corres- 
ponen a la zona catalano-balear compresa entre 30-60 E i 390-420 N. Aquest 
treball i el de MAUFFRET (1977) forneixen la informació batimètrica més 
abundosa i detallada sobre el marge continental dels Paisos Catalans anterior a 
l'aparició de la CBIM. 

Actualment, però, la publicació de la CBIM amb una Dh universal- 
ment acceptada respon a una necessitat àmpliament sentida. La carta batimè- 
` trica que acompanya aquest article és extreta de la CBIM i permet d'apreciar 
escaientment els principals elements batimorfològics del marge continental dels 
Paisos Catalans. 


JUSTIFICACIÓ DELS TOPÒNIMS 


—Els noms genèrics: per als accidents batimorfològics anàlegs als de terra 
ferma emprem la mateixa terminologia (coll, escarpament, ..) Les prominències 
arrodonides d'origen diapíric són designades amb el terme dom, mentre que 
les d'origen no diapíric (volcànic majoritàriament) són anomenades mont. Les 
valls fortament encaixades que travessen tot el marge continental des de la pla- 
taforma fins la zona pregona (glacis o plana abissal) hom les anomena canyons 
per catalanització de l'anglès canyont (SERRA, 1978), d'ús universal per a 
designar aquesta mena de valls submarines. No menystenim però, el terme 
equivalent i de caire popular rec enfront del científic canyon. Així, al Mapa 
Topogràfic de Catalunya (1982) del Departament de Política Territorial i Obres 
Públiques de la Generalitat de Catalunya, a escala 1: 250.000, hom ha emprat 
amb exclusivitat el terme rec per a designar les valls submarines que entallen 
el marge continental català. 


* Al seu torn precedent del castellà “cañón”. 

i Vegeu més avall un breu glossari amb les definicions dels termes genèrics 
emprats en aquest repertori. 
—Els noms propis: whi ha de quatre procedències: 


I. Popular. Són els emprats pels pescadors i marins dels pobles costaners per a 
designar un determinat indret o element batimorfològic (p. ex., la Planassa, 
la Fonera). 


II. Per proximitat geogràfica i / o relació geològica. Són exemples de proximi- 
tat geográfica els noms de Canyó (rec) de Blanes, Canyó (rec) d'Arenys, i 
molts d'altres. Exemples de relació geológica ho són els noms de la majoria 
de canyons submarins que en llurs capcaleres són directament relacionats 
amb les valls fluvials actuals o fóssils, tal com hom pot constatar als perfils 

: de sísmica reflexió (Canyó del Foix, Sistema del Llobregat). 


III. Del nom del vaixell que descobrí el relleu o que fou el primer a realitzar- 
hi treballs oceanogràfics reconeguts com a tals (Banc de l'Emile Baudot, Es- 
carpament de l'Emile Baudot). 


IV. D'alguna personalitat històrica (Dom de Verdaguer, p. ex.) o científica 
(Mont de Colom) directament vinculats amb els pobles i terres veines o amb 
l'estudi dels fons marins. 

Els noms l'origen dels quals és inclòs dins els apartats 2, 3 i 4 sovint han 
estat introduits pels primers autors que estudiaren els relleus als quals fan 
referència, o pels autors que. els estudiaren més intensament. Respectem 
aquesta terminologia, així com l'emprada pels autors del país, segons el 
principi del manteniment de la prioritat. 

El llistat toponímic que presentem segueix les normes terminològiques ad- 
meses per convenció internacional (EVVING et al., 1978). 

1. 
(fr. 


(Vegeu la Carta topogràfica submarina adjunta) 


Doms dels marins (provençals)! 
“dômes des marins provençaux) 


D'un grup d'homes de mar proven- 
çals que desenvoluparen les seves 
activitats al segle XVIII. 


2. Dom de Suffren! Marí provençal del x. XVIII. 
3. Dom de Grasse! Marí provençal del s. XVIII. 
4. Dom d Entrecasteaux! Marí provençal del s. XVIII. 
5. Dom de Villeneuve! Marí provençal del s. XVIII.-XIX 
6. Dom. de Frobin! Marí provençal del s. XVII-XVIII. 
7. Canyó de Toló (fr. Toulon)! Ciutat de Provença. Prox. geogr. 
8. Canyó de les Blauquières! Prox. geogr. 
9. Canyó de Cassidaigne!” Prox. geogr. 
10. Canyó del Planier! Prox. geogr. 
11. Canyó de Marsella! Ciutat de Provença (++) Prox. 
geogr 
12. Canyó del Gran Roine (tr. Rhóne) Riu que desguassa, en delta, a la 
Camarga, entre Marsella i Seta. El 
Gran Roine és el braç principal 
dels dos en què el riu es divideix 
en atènyer el delta. Prox. geogr. 
13. Canyó del Petit Roine (fr. Rhône)! Id. id. El Petit Roine és el braç 
menor dels dos en què es divideix 
el riu en entènyer el delta. Prox. 
geogr. — 
14. Canyó d'Aigúesmortes (fr. . Ciutat del Llenguadoc. Prox.geogr. 


- Aiguesmortes)? 


1 Topònims inclosos a, VANNEY. i GENNESSEAUX, 1979. 
2 Dit també Canyó de Cassis. 


3 Dit també Canyó' de Martí i Canyó de Montpeller. 
(++): totes les dades consignades en aquesta columna han estat extretes de la Gran Enciclopèdia Catalana 


(1969-1980). 


16. 
17. 


18. 
19. 
20. 
(fr. 
21. 


22. 


23. 
24. 


25. 
26. 


27. 


28. 


29. 

Canyó de l'Erau (fr. Hérault) 
Canyó de Bourcartl5 


Canyó de Pruvot! 

Canyó de Lacaze-Duthiers! (o rec de.) 
Plataforma del Llenguadoc 
Languedoc)! 


Ventall del Roine (tr. Rhóne)! 


Canyó del Cap de Creus (o rec del..) 


Canyó de la Fonera 16 (o rec de..) 
Mont d'Aragó 


Entrant de Palamós 
Mont de Monturiol 


Monts de Sant Feliu 


Canyó de Sant Feliu! (o rec de..) 


Mont de Salvà 


4 Dit també Canyó d'Agde. 
5 Dit també Canyó de l'Aude. 
6 Dit també Canyó de Palamós 


Riu del Llenguadoc. Prox.geogr. 

Geòleg marí francès, autor d'una 
carta batimètrica de la Mediterrà- 
nia occidental (any 1960). 

Biòleg francès. 


- Biòleg francés. 


Regió de Franga. Prox.geogr. 


v. 12 i 13 Del Roine: els aports | 


d’aquest riu han format el ventall 
sedimentari submarí. 

Cap situat a l'extrem de l'anome- 
nada península del Cap de Creus. 
Prox. geogr. 

Denominació popular. 

Francesc Aragó (1786-1853), cien- 
tífic rossellonès autor de treballs 
importants d'astronomia, física, 
mecànica, geografia i meteorologia. 
Vila del Baix Empordà. Prox.geogr 
Narcís Monturiol i Estarriol (1819- 
1885). Figuerenc inventor del sub- 
marí “Ictíneo”. 

Municipi del Baix Empordà. Prox. 
geogr. 

Municipi del Baix Empordà. Prox. 
geogr. 

Francesc Salvà i Campillo (1751- 
1828). Metge, professor i investiga- 
dor català autor d'estudis de nave- 
gació submarina. 

30. 


31. 


32. 


33. 
34. 
35. 
36. 


37. 


38. 


39. 
40. 
41. 


42. 
43. 


44, 


45. 

Mont de Verdaguer! 


Canyó de Blanes! (o rec de..) 


Canyó d'Arenys (o rec de..) 


Canyó del Besòs (o rec del..) 
Sistema del Llobregat 

Canyó del Foix? (o rec del..) 
Canyó de Coma-ruga (o rec de..) 


Canyó del Francolí (o rec del..) 
Plataforma de l’ Ebre! 


Sistema de l'Ebre 
Mont de l'Ebre 
Canal de València 


Depressió de València!8 
Sistema d'Orpesa 


Plataforma de Castelló? 


Canyons dels Columbrets (N. i S.): 


7 Dit també Canyó de Sitges 

8 Dit també Solc de València 

2 És discutible la conveniència de denominar Plataforma de l'Ebre a l'ampla plataforma continental que s'estén 
del Canyó del Francolí fins més enllà del S. dels Columbrets, o bé de restringir aquesta denominació a la 
part de la plataforma continental més propera al delta del riu Ebre, i denominar Plataforma de Castelló a la 
que s'estén més al Sud. En aquest article hem optat per la segona possibilitat. 


Jacint Verdaguer i Santaló (1845- 
1902). Poeta i escriptor romàntic. 
Municipi de la Selva, a l'extrem 
meridional de la Costa Brava.Prox. 


geogr. 


Municipi del Maresme. Prox. 


geogr. 

Riu catalá Prox. geogr. 

Riu catalá. Prox. geogr. 

Riu catalá. Prox. geogr. 

Barri marítim del municipi del 
Vendrell. Prox. geogr. 

Riu catalá. Prox. geogr. 

Riu del NE de la Península Ibe- 
rica, el més cabalós de la seva xar- 
xa fluvial. Prox. geogr. a la seva 
desembocadura. 

Id. id. 

Id. id. 

Regne de València, nom tradicio- 
nal del País Valencià. Prox.geogr. 
Id. id. 

Municipi de la Plana Alta. Prox. 
geogr. 

Municipi de la Plana Alta. Prox. 
geogr. 

Minúscul arxipèlag, 55kms al sud- 
est del Cap d'Orpesa, depèn admi- 
nistrativament del municipi de Cas- 
telló de ia Plana. Prox. geogr. 

Escala original 1:1000.000 a 382 
Projecció Mercator 


Fons batimètric: Carta Batimetrica Internacional de la Mediterrània, 1982, 
amb lleugeres modificacions. Editada per D.S.N.O. (Moscou, U.R.S.S.) i C.O.l. (UNESCO) 


Equidistäncia de les isòbates :200m. (traça continua), 
lOOm (traça continua), i 20m. (traça discontinua), segons les arees 


o 

Dom d' Aribau 
Dom de Costa i Llobera 
Dom de Llorente 


Dom d'Alcover 


Dom de Balmes 

Dom de Clavé 

Dom de Fabra 
Escarpament de Menorcal 
Canyó des Castell 


Canyó de Maó! 
Canyó de l'illa de l'Aire 


Mont Viladesters 
Llom de Menorca 


Canyó de Menorca 
Canyó de Ranel 


Bonaventura Carles Aribau (1798- 
1862), escriptor, economista, ta- 
quígraf i polític català. 
Miquel Costa i Llobera (1845-1922) 
poeta, escriptor i eclesiàstic mallor- 
quí. 
Teodor Llorente i Olivares (1836- 
1911), poeta, periodista i polític. 
valencià. . 
Antoni Maria Alcover i Sureda 
(1862-1932), eclesiàstic, lingúista, 
folklorista i publicista mallorquí, 
autor del "Diccionari Català Valen 
cià Balear". 
Jaume Llucià Balmes (1810-1848), 
eclesiàstic, pensador i polític català 
Josep Anselm Clavé i Camps (1824 
1874), músic, poeta i polític català. 
Pompeu Fabra i Folch (1868-1948), 
gramàtic i lexicògraf, autor de 
“Gramática de la llengua catalana”. 
Illa de les Balears. Prox. geogr. 
Municipi de Menorca, a la costa 
oriental de Pilla. Prox. geogr. 
Municipi de Menorca. Prox. geogr. 
Illot situat a l'extrem sud-est de 
Menorca. Prox. geogr. 
Cartògraf i pintor mallorquí (s. XIV 
XV). 
Illa de les Balears. Prox. geogr. 
Id. id. 
Richard Rane (1966-1736), gover- 
nador britànic de Menorca, de viu 
record a Pilla; impulsor d'impor- 

88. Mont de Vallseca 


89. Mont de Colom 


90. Mont de Jaume L . 


91. Mont de Fontserè 


92. Altiplà de Kane! 
93. Mont de Martorell 


94. Mont d'Alí Bei 


95. Escarpament d'Émile Baudotl 


96. Banc d'Émile Baudotl 
97. Cubeta de Formentera 
98. Mont dels Olival 


99, Mont d'Ausiàs Marc 


tants obres públiques, de la rama- 
deria i de l'agricultura. 

Gabriel de Vallseca, cartògraf i 
pintor de l'escola de Mallorca (s. 
XV). 

Guillem Colom i Casasnovas 
(1900), geòleg i micropaleontòleg 
mallorquí. 

Jaume I de Catalunya-Aragó (1208 
1276), comte de Barcelona i rei 
d'Aragó, de València i de Mallorca 
i senyor de Montpeller. 

Eduard Fontserè i Riba (1870- 
1970), meteoròleg i sismòleg català 
v. 87. 

Janot Martorell (Gandia, 1413/ 
1415-1486), cavaller i escriptor va- 
lencià autor del llibre de cavalleries 
“Tirant lo Blanc”. 

Domènec Badia i Leblich (1776- 
1818), viatger i escriptor català co- 
negut pel pseudònim d''Alí-Bei-el 
-Abbasí”. 

Vaixell francés que pren el nom 
d'E. Baudot (1845-1903), enginyer 
francès inventor del telègraf múlti- 
ple. 

Id. id. 

Illa de les Balears. Prox. geogr. 
Família de cartògrafs mallorquins 
(s. XV). 

Ausiàs Marc (Gandia? 1397 — Va- 
lència, 1459), poeta i cavaller va- 
lencià. 

100. Coll de Formentera Illa de les Balears. Prox. geogr. 
101. Mont dels Martines! Família de cartògrafs mallorquins 
(s. XVI). 
102. Mont de Riba Carles Riba i Bracons (1893-1959), 
' escriptor, poeta i humanista català. 
103. Mont de Ferrer Jaume Ferrer de Blanes, cartògraf 


autor d'un mapamundi molt cèle- 
bre a la seva época i que fou em- 
prat el 1495 en ocasió de la divisió 
de l'Atlàntic entre Castella i Portu- 
gal (s. XV-XVI). 


104. Mont dels Prunes! Família de cartógrafs mallorquins 
(s. XVI-XVII). 

105. Canyó de les Pitiüses! Grup d'illes que compren Eivissa, 
Formentera i una munió d'illes més 
petites. 

GLOSSARI DE TERMES GENÉRICS 


altipla 


En aquest glossari han estat aplegats els termes genérics de la morfolo- 
gia submarina més corrents i que hom pot trobar no solament a la nos- 
tra Mediterrània, sinó a d'altres mars i oceans. No hi ha estat inclosa la 
terminologia de la morfologia costanera, senzillament per raons d'espai, 
on abunden els mots populars, coneguts pels nostres pescadors i nave- 
gants. Els termes vulgars, propis de la nostra llengua, hi són marcats 
amb un asterisc (*); els termes de nou cuny, amb dues creutes (++); i 
els termes manllevats a d'altres llengües, amb tres (+++). En majúscu- 
les hi ha els termes sinònims i afins. 


oceànic (Terme vague) Gran extensió plana i elevada del fons marí. a. 
oceanic plateau; f. plateau sous-marin; c. meseta submarina. 


arc d'illes, arc insular Filera d'illes que sovint voreja les fosses oceàniques i 


que habitualment és convexa vers l'oceà obert. Hom hi distingeix un arc 
extern o frontal, sense volcans actius, i un arc intern, amb volcans ac- 
tius. Els arcs d'illes (Aleutianes, Antilles, etc.) es compten entre les es- 
tructures geològiques més actives de la Terra. cf. ARC VOLCÀNIC: 
ARC I FOSSA, SISTEMA D'ARC. a. island arc, f. arc insulaire, c. 
arco insular. 


arc i fossa (sistema d') Estructura geològica cortical formada per un arc d'illes i 


una fossa oceànica paral-lela. cf. ARC D'ILLES, FOSSA OCEÁNICA. 
a. arc-trench system; f. système d'arc et fosse; c. sistema de arco y fosa. 


arc volcànic L'arc intern dels arcs d'illes. cf. ARC D'ILLES. a. volcanic arc, f. 


banc" 


arc volcanique, c. arco volcànico. 


m. 1* Baix format per sorra, quasi a flor d'aigua, on poden encallar 
fàcilment les embarcacions. SECA, SECANY 

2" En el fons de la mar, baix extens. BAIX, PLANASSA, BARBA- 
DA. 

3" Planassa submarina on hi ha un cúmul passiu, en part convex, de 
material organògen no resistent a les onades (ex. articles de crinoideus, 
masses de conquilles) originat per organismes sèssils. cf. BIOSTROMA, 
BANC ORGANOGEN. 

a. bank; f. banc, c. banco. 

4 Altiplà aillat de la plataforma continental vorejat per un depressió o 

gorja profunda que ocupa la part mitjana o externa de la plataforma. 
Les seves vores són limitades per pendents rostos. Hi sol haver una co- 
bertora mesocenozoica moderadament deformada; la uniformitat i l'es- 
tructura tabular, però, són les característiques dominants. 


barana" f. El cantó, o límit extern de la plataforma continental en zones de 
talús abrupte. Terme emprat per a designar aquest accident a l'esperó 
nord del rec (o canyó) de Blanes, segons els pescadors d'aquesta locali- 
tat. (com. verb. Jordi Serra i Raventós). CANTÓ, cf. TOMBANT. 


batimorfològic, element. Forma del relleu submarí. a. bathyorographical featu- 
re, bathymorphological feature; f. élément bathymorphologique, c. ele- 
mento batimorfológico. 


caient" m. La vora superior del talús continental, o del vessant d'un rec (canyó 
submarí) que limita la plana marina (o plataforma continental). Terme 
emprat pels pescadors de la Costa de Llevant. (com. oral de Ll. Pallí i 
J. Serra i Raventós). TALÚS, TOMBANT, cf. CANTÓ, BARANA. 


canal submarí Vall poc encaixada encaixada i abrupta, lleugerament sinuosa 
que entalla el glacis continental i els ventalls submarins, o que ocupa el 
tàlveg en la intersecció de dos glacis oposats. El seu eix té un gradient 
de pendent molt petit i en ambdós vessants solen formar-s'hi motes o 
dics naturals (angl. i fr. levées). a. submarine channel, f. chenal sous- 
marin, c. canal submarino. 


cantó" m. La ruptura de pendent que enllaça la plataforma amb el talús conti- 
nental i que sol ésser situada prop de la isòbata de 200 m sota el nivell 
de la mar. La vora externa de la plana marina, coneguda amb aquest 
nom pels pescadors valencians. (Vicenç Rosselló i Verger, 1971, 1972). 
BARANA, TOMBANT cf. CAIENT. a. shelf edge, shelf break, knee 
line; f. rebord continental. 


++canyó m. Vall submarina de morfologia bastant abrupta, estreta i sinuosa, 
de vessants molt rostos, encaixada al marge continental. Els canyons 
submarins poden néixer prop de la costa, a la plataforma continental, al 
cantó (situat al voltant dels -200 m), o en ple talús continental, i moren 
al peu del glacis continental, o a la plana abissal. La secció transversal 
dels canyons és en forma de V, o amb fons aplanat si té sediments. Es 
probable que els hagin excavat els corrents de terbolesa (d'alta densi- . 

tat). Molts canyons s'han desenvolupat a la prolongació dels grans rius o 
de les grans falles. Al peu dels canyons es desenvolupen els cons o ven- 
talls sedimentaris profunds. El canyó de la Fonera, de Blanes, del Cap 
de Creus. (Aquest terme prové del castellà cañón, emprat a l'Amèrica 
del Nord. En la literatura geològica i oceanogràfica s'ha universalitzat 
segons la forma anglesa canyon). A la Catalunya oriental, aquests acci- 
dents eren ben conéguts pels pescadors, que els anomenaven recs: el rec 
de Blanes, de Llafranc, del Cap de Creus. REC. a. canyon; f. canyon; 
c. cañón. 

coll submarí La part més deprimida d'una carena (o divisória de vessants) sub- 
marina. Ex. el Coll de Mallorca. f. col sous-marin; c. collado submari- 
no. 


con submarí pregon V. Ventall submarí pregon. CONOIDE SUBMARÍ. 


conca oceánica, conca marina Depressió vasta 1 profunda dels fons oceánics, o 
d'una mar. Aquesta depressió, de dimensions de l'ordre de centenars a 
milers de quilòmetres, sol èsser equidimensional i ocupada, al centre, 
per la plana abissal, rodejada pels marges continentals, o d'altres acci- 
dents majors, com les dorsals oceàniques. Ex la Conca mediterrània oc- 
cidental. a. ocean basin; f. bassin océanique; c. cuenca oceánica, cuenca 
marina. 


conoide submarí V. Ventall submarí pregon. 


cresta oceánica Relleu del fons oceánic de forma allargada, que sobresurt ‘de 
les planes abissals. DORSAL OCEÀNICA. a. mid oceanic ridge, f. 
dorsal océanique; c. dorsal oceánica. 


cubeta submarina Depressió relativament petita del fons submarí, més o menys 
equidimensional i de dimensions compreses entre unes desenes i algun 
centenar de quilómetres. a. submarine small basin; f. cuvette sous-mari- 
ne; c. cubeta submarina. 


delta submarí pregon Terma rebutjable. V.Ventall submarí pregon. 
depressió entre arcs d'illes V. Depressió intermèdia. 


depressió intermèdia En geomorfologia marina: depressió creada entre dos arcs 
d'illes. DEPRESSIÓ ENTRE ARCS D'ILLES. a. intermediate depres- 
sion, f. dépression entre arcs, c. depresión intermedia. 

depressió perifèrica submarina Vall asimètrica oberta i encaixada al peu del ta- 
lús continental o d'un escarpament i que contorneja aquest relleu sub- 
marí. f. dépression périphérique sous-marine; c. depresión periférica 
submarina. 


depressió submarina Àrea del fons marí de relleu més deprimit respecte al ni- 
vell de les zones circumdants. a. submarine trough, submarine depres- 
sion, f. dépression sous-marine, c. depresión submarina. 


dic natural. V. Mota, tora. a. i f. levée 


dom submarí Terme que designa un relleu o una massa rocosa submarina la 
forma de la qual és grollerament hemisfèrica. cf. TURÓ SUBMARÍ. a. 
dome; f. dóme c. domo. 


dors submarí. V. llom submarí 


dorsal oceánica Cadascun dell relleus positius del fons oceánic, que sobresurten 
de les planes: abissals o conques oceàniques, llargs d'alguns milers de 
quilòmetres i que formen un sistema que abraça tota la Terra (hi ha 
punts de junció triples). D'amplada tenen uns quants centenars de qui- 
lòmetres, i l'alçada sobre les conques (o fons) veines és d'uns 2000 m. 
A la mediana de la dorsal hi sol haver una fossa d'esfondrament o rift. 
La gènesi s'explica per la distensió causada per la separació de les dues 
plaques litosfèriques que s'hi formen per extrusió de basalt. Les dorsals 
oceàniques són focus de volcanisme i d'una forta sismicitat. CRESTA 
OCEÀNICA a. (mid) oceanic ridge, f. dorsale océanique, c. dorsal 
oceánica. 


entrant submarí Al talús del marge continental: àmplia concavitat de la batime- 
tria, oberta mar enfora, la qual no assoleix l'encaixament propi d'un ca- 
nyó (o rec) submarí. És una morfologia oposada a la d'un llom, morrot, 
contrafort, o sperò. Ex. l'entrant de Palamós. f. entrée. 


epicontinental, mar Dit de la mar o zona marina situada sobre la plataforma 
continental i a la vora del continent; o a l'interior del continent. Ex. La 
Mar del Nord; la Mar de Ross, la Mar Càspia. MAR DE PLATAFOR- 
MA cf. MAR MEDITERRÀNIA. a. epicontinental sea; f. mer épicon- 
tinentale; c. mar epicontinental. 

escarpament submarí Vessant submarí, allargat i molt abrupte, amb un desnivell 
superior als 500 m. a. seascarp, escarpment, scarp; f. escarpement sous- 
marin; c. escarpe submarino. 


escorranc submarí Vall discontínua i de poc relleu, amb pocs tributaris, que es 
troba encaixada en els talussos progradants, com s'esdevé en els fronts 
deltaics. a. slope gully; c. barranco submarino. 


expansió dels fons oceánics (hipòtesi de l’) Teoria segons la qual l'escorça 
oceánica s'expandeix a causa de l'ascens convectiu del magma al llarg de 
les dorsals mèdio-oceàniques, això fa que les plaques corticals situades a 
banda i banda de les dorsals oceàniques es desplacin lateralment a velo- 
citats que oscil-len entre 1 i 10 cm/any. cf. DERIVA CONTINENTAL, 
TEORIA DE LA; TECTÓNICA DE PLAQUES. a. sea-floor sprea- 
ding, ocean-floor spreading, spreading floor hypothesis; f. expansion des 
fonds océaniques, théorie de l', c. expansión de los fondos oceánicos, 
teoría de la. 


fonera* f. Depressió en el fons de la mar. Les foneres són al costat de les 
planasses. cf. FONDAL; 


fons marí* Superfície sólida sobre la qual hi ha la massa d'aigua de la mar. La 
composició d'un fons marí, prop de la costa pot ésser: alguer: fons co- 
bert d'algues, o de posidònies, un roquer: fons de roques, un sorral: 
fons de sorres, un fangal: fons de fang, un canalís: fons de sorra i fang, 
un forelló: fons de fang i pedra (palets, còdols), un brut: fons amb ba- 
rreja de fang, pedres i vegetació, un espià: fons de fang i vegetació (sa- 
pes) o alguers, un graspallar: fons de coralls (gorgònies), un grapissar: 
fons de residus de natura calcària: coralls, mol:luscs, briozous, etc. a. 
sea floor, bottom, f. fond de la mer, c. fondo del mar. 


fossa abissal Depressió submarina, i allargada i molt profunda, limitada per 
vessants molt abruptes. Convencionalment, en general, hom admet que 
tenen més de 6000 m de profunditat, tot i que la fossa de l'Arc Hel-lè- 
nic no assoleix els 5000 m. La fossa de Les Marianes ateny la fondària 
de 11.034 m, i constitueix la màxima enregistrada a tot el món. a. deep 
sea trench, f. fosse abyssale, ravin abyssal, c. fosa abisal. 


fossa marina Solc allargat dels fons marins epicontinentals. a. trough, f. fosse; 
c. fosa. 

glacis continental La part més pregona i més externa del marge continental. la 
part del fons marí situada entre el talús continental i la plana abissal. El 
declivi vers la plana és de l'ordre de 1:100 a 1:700 (mentre que el del 
talús es 3 a 6%) amb amplades que assoleixen centenars de quilòmetres. 
Hom troba glacis adossats al talús o a qualsevol altre relleu submarí de 
vessants més rostos: muntanyes submarines (seamounts), turons, lloms, 
etc. Els glacis poden tenir un origen estructural i constituir superfícies 
d'erosió o de no deposició, generalment, però, són superfícies de sedi- 
mentació molt intensa: dipòsits de gravetat esguimbats pel talús (rock 
falls, debris flows, olistòlits, mud flows, grain flows, slumps, etc.) que 
són frenats i aturats en trobar el canvi de pendent, o dipòsits duts pels 
corrents de terbolesa que davallen pels canyons tot formant els ventalls 
submarins. Hi ha glacis que són formats per la coalescéncia de diversos 
ventalls. Per altra banda els corrents de contorn poden dipositar-hi sedi- 
ments o retreballar-los. a. continental rise, f. glacis continental; c. glacis 
continental. 


gorja submarina Pas estret que talla transversalment una dorsal oceánica o un 
escarpament submarí. a. gap; f. sillon, couloir; c. garganta submarina. 


+++guyot m. Relleu submarí en forma de con truncat, el cim del qual és pla 
i es troba actualment entre 1000 i 2000 m de fondària. Hom suposa que 
els guyots han estat erosionats a l'aire lliure i després progressivament 
enfonsats i transportats: per l'escorça oceànica en allunyar-se de la dor- 
sal. El terme és considerat obsolet per alguns autors (El nom prové del 
geòleg suís-americà A. Guyot). TABLEMOUNT, a. guyot, f. guyot, c. 
guyot. ' 


interfluvi submarí Part del talús o del glacis continental compresa entre dos 
canyons o canals veins. a. interfluve, f. interfluve, c. interfluvio. 


llom submarí Sortint allargasat del relleu submarí, de grans dimensions i de 
vessants rostos que s'avança mar endins a partir del continent o d'una 
illa. La seva carena és de perfil transversal arrodonit i, en sentit longitu- 
dinal, és de pendent suau. Ex. el llom de Menorca. DORS SUBMARÍ, 
ant. ENTRANT. a. ridge, f. créte, dos, aréte; c. dorsal, lomo. 


mar adjacent Mar semitancada annexa a un continent i establerta damunt una 

zona d'escorça continental. cf. MAR DE PLATAFORMA. a. adjacent 
sea, marginal sea; f.mer. adjacente, mer bordiére; c. mar adyacente. 


mar epicontinental V. Epicontinental, mar. 


mar marginal 1.- Mar situada entre un arc insular i el continent. 2.- Mar mig 
closa i adjacent a un continent. a. marginal sea, f. mer marginale, c. 
mar marginal. 


mar de plataforma Mar adjacent situada damunt una plataforma continental, 
les fondàries rarament ultrapassen els 300 m. (ex.: Mar del Nord) MAR 
EPICONTINENTAL. cf. MAR ADJACENT. a. shelf sea, f. mer de 
plate-forme, c. mar de plataforma. 


marge continental Part dels fons marins compresa entre la plana abissal i la 
línia de costa. Correspon als sectors dels fons marins de la plataforma, 
talús i glacis continentals. La plataforma continental és plana i s'estén de 
la costa fins a uns -200 m., el talús continental comprèn des d'aquesta 
isòbata, fins poc per damunt de la plana abissal. El talús és de pendent 
fort i és solcat pels canyons submarins, a la part inferior del talús s'es- 
tén el glacis o vora continental, constituit per sediments turbidítics, olis- 
tostromes, etc. en forma de ventalls o conoides oberts al peu dels can- 
yons i que s'entenen fins a la plana abissal. a. continental margin, f. 
marge continentale, c. margen continental. 


mediterrània adj. Dit d'una mar fonda compresa entre unes àrees emergides 
(continents, grans illes) i que solament té connexions estretes amb 
l'oceà. 
cf. MAR EPICONTINENTAL. a. mediterranean; f. mediterranée; c. 
mediterràneo. 


mont submarí Elevació aillada del fons submarí, de vessants molt rostos i un 
cim de superfície petita. L'alcària és d'ordre hectomètric. cf. GUYOT, 
TABLE MOUNT. a. sea mount, f. mont sous-marin, e. monte submari- 
no. 


morrot submarí Contrafort submarí abrupte del talús continental que s'avança 
mar endins. La batimetria respecte al punt d'arrencada del talús s'hi 
manté o disminueix. f. éperon sous-marin, c. espolón submarino. 

mota submarina Acumulació sedimentària que forma un relleu prismàtic i allar- 
gassat a les vores d'un canyó o d'un canal submarí. És produida pels 
sobreeiximents repetis dels corrents de terbolesa que hi circulen. TORA 
SUBMARINA, DIC NATURAL SUBMARÍ. a. levee, natural levee, f. 
levée sous-marine. 


muntanya submarina Elevació del fons marí, que pot assolir 1000 m d'alçada o 
més per damunt els relleus circumdants, amb un cim de poca extensió. 
cf. MONT SUBMARÍ. a. seamount, seapeak; f. .levée sous-marine, 
mont sous-marin, c. monte submarino. 


plana abissal Regió del fons de l'oceà que es troba situada al peu del glacis 
continental i sempre amb pendents menors del 1%o. És formada pel di- 
pòsit de sediments fins que emmascaren el relleu preexistent. El relleu 
és pla i suau, i les fondàries són de més de 2 Xm. a.abyssal plain, f. 
plaine abyssale, c. llanura abisal. 


plana marina" Fons pla de la mar, prop de la costa. La plataforma continental. 
. a. shelf; f. plate-forme marine, plate-forme continentale; c. llanura ma- 
rina, plataforma continental. 


planassa f. 1" Extensió de roca plana que sobresurt de l'aigua o que forma una 
elevació sobre el fons de la mar. (Empordà, Costa de Llevant). Els seus 
vessant són els penjants. 2. Gran extensió plana del fons marí, distinta 
de la plana abissal. BANC, TENASSA, BAIX, ALTIPLÀ SUBMARÍ. 
a. plateau, f. plateau, c. planicie. 3. Fons marí de sorra i llim (Blanes) 
BANC, TENASSA, BAIX 


plataforma continental f. La part del marge continental, submergida, compresa 
ente la línia de costa (o línia de les baixamars) i el cantó (o ruptura de 
pendent), a uns -200 m de profunditat, que mena al talús continental. És 
la plana marina dels nostres pescadors. Es caracteritza per ésser una su- 
perfície força plana i llisa, amb pendents inferiors a 0,1%, i recoberta de 
sediments molt diversos: graves i sorres, llots i llims orgànics, bancs de 
mol-luscs, alguers (o prats d'algues), esculls coral-lins etc. PLANA MA- 
RINA. a. shelf, continental shelf, f. plateau continental, c. plataforma 
continental. 


++ precontinent m. (terme poc emprat) V. Marge continental. a. continental 
margin, fr. précontinent, c. precontinente. 

rec* m. Terme equivalent a canyó pel qual eren coneguts aquests accidents 
submarins a la Catalunya oriental: Costa Brava i Rosselló. El terme, en 
aquest sentit, no és recollit ni pel diccionari Fabra ni per l'Alcover- 
Moll. CANYÓ. a. submarine canyon; f. canyon sous-marin; c. cañon 
submarino. 


sistema de canyons submarins Associació de canyons submarins, o recs, no je- 
rarquitzats i desenvolupats a poca distància l'un de l'altre. 


talús continental Pendent submarí que uneix la plataforma continental amb la 
plana abissal. El talús continental limita, amb una ben marcada ruptura 
de pendent. (el cantó dels pescadors) situada a uns -200 m de fondària, 
la part externa de la plataforma continental i s'estén, amb un declivi més : 
suau, cap al glacis fins a enllaçar amb la plana abissal (a més de -2600 
m a la Mediterrània). El talús sol ésser solcat pels canyons submarins, i 
a més hi tenen lloc molts fenòmens d'esllavissament i despreniment de 
sediments i arrossegalls, i escolament de turbidites. CAIENT. a. conti- 
nental slope, slope, f. pente continentale, talus continental, c. talud con- 
tinental. 


tombant m. La vora externa de la plataforma continental (o plana marina) on 
enllaça amb el talús o el vessant d'un rec, formant ruptura de pendent 
(Costa Brava). CANTÓ, CAIENT. 

tora sumarina " f. El dic natural (levée) d'un ventall submarí pregon. V. mota. 

turó submarí Relleu de pendents suaus i que s'aixeca com a màxim una cente- 
na de metres respecte els fons submarins circumdants. Són menys pro- 
minents que els monts submarins. cf. DOM. a. abyssal hill, seaknoll; f. 
colline sous-marine, c. colina submarina. 


vall de conoide submarí Canal, o petita vall submarina obertes en els sediments 
dels ventalls o conoides submarins profunds. Són la prolongació dels ca- 
nyons, i per difluències successives formen un conjunt arborescent que 
solca la part proximal i mitjana del conoide. Són excavats pels corrents 
de terbolesa d'alta densitat. Aquestes valls tenen motes (o dics natu- 
rals). a. fan valley, deep sea channel, c. valle de conoide submarino, 
canal de conoide submarino. 


vall de falla submarina Vall submarina oberta en una zona de fractura. Són de 
traçat rectilíni o en angles aguts i segueixen les lineacions estructurals, 
no solen tenir tributaris. a. fault valley, c. valle de falla. 

vall submarina Solc de pendent feble, obert a la plataforma continental, i que 
té un tàlveg que descendeix regularment cap a la vora externa de la 
plataforma. Sovint aquestes valls són reblertes parcialment o totalment 
de sediments. a. submarine valley, f. vallée sous-marine, c. valle subma- 
rino. 

ventall arxipelàgic Tipus de ventall submarí pregon format per colades gruixu- 
des de lava recobertes per una capa de sediments, comparativament pri- 
ma, que rebaixa el relleu original. Aquest ventalls se situen al peu d'ar- 
xipèlags, actuals o desapareguts, sobretot al llarg de la dorsal medio- 
oceànica pacífica. a. archipelagic apron, f. éventail d'archipel, c. abanico 
de archipiélago. 


ventall submarí pregon Gran cúmul sedimentari, predominantment terrigen, en 
forma de con o ventall i generalment situat al desguàs d'un canyó o 
canal submarí (ex. els canyons de la Fonera, de Blanes, de Menorca), o 
aigües enfora de les desembocadures d'un sistema fluvial i més enllà de 
la plataforma continental. (ex. el ventall del Ganges, del Congo, del 
Roine). Sovint els ventalls submarins formen agrupacions coalescents 
(ex. els ventalls del marge catalano-valencià). Els sediments hi són 
transportats pels corrents de terbolesa que davallen pel canyó, a més 
dels sediments d'enderrocs fangosos (debris flows) i d'altres dipòsits de 
gravetat, i els dipositats per decantació, de tipus lutític.Les dimensions 
són molt variables: d'algun hectòmetre de corda a diversos centenars de 
quilòmetres (el conoide o ventall del Ganges en té més de 3000). El 
pendent és feble, de 0,5 a 0,05 graus. A la part apical o interna hi ha 
un sol canal que es diversifica en diversos distributaris, tots ells dotats 
de motes (levées), cap a la part mitjana del ventall, i acaben en uns 
lòbuls deposicionals (suprafan lobes) que donen un perfil convex en 
aquest sector. El ventall extern és de relleu més suau. Hi ha, en gene- 
ral, als ventalls una gradació granulomètrica dels sediments turbidítics 
de la part interna a l'externa, sentit en el qual esdevenen més fins, així 
com dels distributaris cap als interfluvis. Les seqüències turbidítiques 
verticals, si hi ha progradació del ventall, són grano- i estratocreixents a 
la part mitjana i externa, i granodecreixents a la part apical i interna. 
CONOIDE SUBMARÍ PREGON, CON SUBMARÍ PREGON. a 
decep sea fan, turbidite fan, submarine cone, subsea fan, abyssal cone, 
abyssal fan, abyssal delta, /. éventail sous-marin, cóne sous-marin, delta 
sous-marin, c. conoide submarino, abanico submarino, delta submarino 
profundo. 

